stanford-oval/wikipedia huggingface dataset:
כ"ה באדר
אירועים היסטוריים

בריאת העולם – היום הראשון מששת ימי בראשית לפי רבי יהושע בן חנניה.
היום השלישי של שבעת ימי המילואים
ה'ק"ט (אדר א') – טבח שטרסבורג: כ-2,000 יהודים נשרפים למוות בעיר שטרסבורג, כחלק מאנטישמיות בימי המוות השחור
ה'שכ"ח (אדר ב') – הפעם האחרונה שתקופת שמואל נפלה בתאריך זה
ה'תרס"ב (אדר א') – נוסדה תנועת "המזרחי"
ה'תש"ו (אדר א') – התקפת שדות התעופה הבריטיים: במסגרת פעילות תנועת המרי העברי, אנשי אצ"ל ולח"י מפוצצים עשרות מטוסים של הצבא הבריטי בשדות התעופה בלוד, קסטינה וסירקין
ה'תש"ז – משה ברזני, מחברי מחתרת הלח"י, מועלה למשפט, נמצא אשם ונגזר דינו לעונש מוות בגרדום. הוא מתאבד כחודש לאחר מכן לפני ביצוע העונש.
נולדו

ה'תרס"א – חיה מושקא שניאורסון, אשתו של רבי מנחם מנדל שניאורסון, האדמו"ר השביעי והאחרון של חסידות חב"ד (נפטרה ה'תשמ"ח)
ה'תרס"ב (אדר ב') – ישעיהו ברנשטיין, מראשוני "הפועל המזרחי" והאידאולוג של התנועה, מהוגי הדעות של תנועת הציונות הדתית ועורך עיתון "הצופה" (נפטר ה'תשמ"ח)
ה'תרפ"ט (אדר ב') – אנדרה פרווין, פסנתרן, מלחין ומנצח יהודי
ה'תרצ"ו – דן צלקה, סופר ישראלי (נפטר ה'תשס"ה)
ה'תש"ו (אדר א') – אורי אליצור, פובליציסט ועיתונאי ישראלי (נפטר ה'תשע"ד)
ה'תש"י – דודו גבע, אמן, מאייר וקריקטוריסט (נפטר ה'תשס"ה)
ה'תשי"ז (אדר א') – צחי הנגבי, שר וחבר הכנסת מטעם הליכוד וקדימה
ה'תשכ"ה (אדר ב') – אלישבע גרינבאום, משוררת ומחזאית ישראלית (נפטרה ה'תשס"ה)
ה'תשמ"ו (אדר ב') – שרון דוידוביץ', שדרן, עיתונאי, במאי טלוויזיה ומגיש ספורט ישראלי
נפטרו

ג'שס"ה (על פי המקרא והמסורת היהודית) – נבוכדנצר מלך בבל, במקומו מלך בנו אויל מרדך (על פי ירמיהו, נ"ב, ל"א, ראו רש"י).
ה'תקכ"א (אדר א') – רבי אברהם גרשון מקיטוב, רב בגליציה וגיסו של הבעש"ט, מראשי עליית החסידים.
ה'תר"ד – רבי בנימין דיסקין, רב ליטאי, ראב"ד הורדנה ומרא דאתרא בוולקוביסק ולומז'ה. (נולד בה'תקנ"ח)
ה'תרצ"ה – רבי  בצלאל יאיר דנציגר, בנו של האדמו"ר הזקן מאלכסנדר ואחיו של הישמח ישראל.
ה'תש"ג – הרב אליהו דב ברקובסקי משגיח ליטאי.
ה'תש"ל (אדר ב') – רבי יצחק אבוחצירא, אשר כונה "הבבא חאקי" ושימש כרב ברמלה ולוד, נהרג בתאונת דרכים.
ה'תשל"ח – רבי יחזקאל דוד בן רבי בנציון הלברשטאם, האדמו"ר מפאקשיווניץ בבורו פארק.
ה'תשס"ג (אדר א') – הרב ישראל יעקב פישר, רב שכונת זיכרון משה בירושלים, וראב"ד העדה החרדית.
ה'תשס"ה (אדר ב') – סול בלו, סופר אמריקאי יהודי, זוכה פרס נובל לספרות. (נולד בה'תרע"ה)
ה'תשס"ח (אדר ב') – מוסקו אלקלעי, שחקן ישראלי. חתן פרס האקדמיה לקולנוע על מפעל חיים ויו"ר אמ"י לשעבר.
כ"ד באדר – כ"ו באדר
אדר
הערות שוליים

↑  תוספות, מסכת ראש השנה, דף ח', עמוד א', ד"ה לתקופות.
יחסי ירדן–מלזיה

| יחסי ירדן–מלזיה |
| --- | --- |
ירדן: מלזיה


ירדן: מלזיה
שטח (בקילומטר רבוע)
89,342: 329,847
אוכלוסייה
11,544,753: 35,663,114
תמ"ג (במיליוני דולרים)
50,814: 399,649
תמ"ג לנפש (בדולרים)
4,401: 11,206
משטר
מונרכיה חוקתית: מונרכיה פדרטיבית

יחסי ירדן–מלזיה הם היחסים הדיפלומטיים הרשמיים שבין הממלכה ההאשמית הירדנית לבין מלזיה. היחסים בין המדינות מתבססים והתבססו בעבר על כלכלה.
סקירה כללית

שתי המדינות משתפות פעולה בכל הנוגע להגנה על האינטרסים של מדינות האסלאם ובמיסיונריות והפצה של האסלאם ברחבי העולם. שתי המדינות חברות בארגון לשיתוף פעולה אסלאמי וב-G77.
חברות מלזיות רבות חדרו לשוק הירדני, 30% משוק האנרגיה הפרטי בירדן שייך לחברות מלזיות, וחברות מלזיות הן ספקיות המזון לכוחות המזוינים של ירדן ולמשמר המלכותי הירדני.
גם חברות ירדניות חדרו לשוק המלזי, בין ירדן למלזיה קיימות טיסות ישירות של חברת התעופה רויאל ג'ורדניאן וחברות רבות מהמדינה, כולל הממשלה עצמה השקיעו בפרויקט מלזי להקמת מחוז שיעסוק בתעשייה בלבד. כמו כן, הקימה ירדן סניף של אוניברסיטת אל-בית במלזיה.
שתי המדינות חתמו על הסכם למניעת כפל מס בשנת 1994.
במהלך משט המרמרה סיפקה ממשלת ירדן הגנה לאזרחים המלזים שהשתתפו בו.
ייצוג

ירדן מיוצגת במלזיה בדרג השגרירות באמצעות שגרירות רשמית בקואלה לומפור, בירת המדינה.
מלזיה מיוצגת בירדן בדרג השגרירות באמצעות שגרירות רשמית בעמאן, בירת המדינה.
יחסי הודו – סנט לוסיה

| יחסי הודו – סנט לוסיה |
| --- | --- |
הודו: סנט לוסיה


הודו: סנט לוסיה
שטח (בקילומטר רבוע)
3,287,263: 616
אוכלוסייה
1,454,183,987: 179,845
תמ"ג (במיליוני דולרים)
3,549,919: 2,520
תמ"ג לנפש (בדולרים)
2,441: 14,012
משטר
רפובליקה פדרלית: מונרכיה חוקתית   דמוקרטיה

יחסי הודו–סנט לוסיה הם היחסים הדיפלומטיים הרשמיים שבין הרפובליקה של הודו לבין סנט לוסיה.
היסטוריה > עבדים בסנט לוסיה (1859–1897)

היחסים שבין הודו לסנט לוסיה החלו באמצע המאה התשע עשרה, כאשר עוד שתי המדינות היו קולוניות בריטיות. ההודים הראשונים להגיע לסנט לוסיה דרכו לראשונה על אדמת סנט לוסיה ב-6 במאי 1859 כעבדים שהגיעו במשלוח באונייה פאלמירה. עוד שלוש עשרה אוניות הסיעו עבדים מהודו לסנט לוסיה במהלך העשורים הבאים. האונייה האחרונה למשלוח עבדים הודים, הוולגה, הגיעה לאי ב-10 בדצמבר 1893. בסך הכל כ-4,500 הודים הובאו לסנט לוסיה, לא כולל אלו שלא שרדו את המסע הקשה ומתו במהלכו.
כ-2,075 עבדים חזרו להודו במהלך השנים, כשהאחרים נשארו בסנט לוסיה או היגרו למדינות קריביות אחרות כמו גיאנה וטרינידד וטובגו. חוזה ההעסקה של העבדים האחרונים פג בשנת 1897 ובסוף המאה התשע עשרה התגוררו בסנט לוסיה 2,560 הודים חופשיים. הודים רבים שהשלימו את התקופת העבדות שלהם לא יכלו לחזור הביתה. ההודים שנשארו בסנט לוסיה הם המקור לקהילה ההודית שקיימת במדינה.
היסטוריה > היחסים במאה ה-21 (2000–הווה)

ראשי הממשלה נרנדרה מודי וקני ד. אנתוני קיימו שיחות בילטרליות בשולי מליאת ארגון האומות המאוחדות בניו יורק ב-25 בספטמבר 2015. שר הפיתוח ראג'יב פראטאפ רודי ביקר בסנט לוסיה ב-3 באוקטובר עד 6 באוקטובר 2016. רודי ניהל מפגשים עם ראש הממשלה, שרת החוץ וסנאטורים שונים במדינה.
הודו סיפקה סיוע הומניטרי לסנט לוסיה במהלך השנים. לדוגמה, לאחר הוריקן תומאס שהתקיים ב-2010 תרמה הודו לסנט לוסיה 500,000 דולר אמריקאי, ואותו סכום כסף ב-2013 לאחר שיטפונות הבזק שגרמו להרס רב במדינה. ב-6 במאי בכל שנה מצוין בסנט לוסיה יום חג לזכר הגעתם של ההודים למדינה לראשונה. כ-2 אחוזים מאוכלוסיית סנט לוסיה היא בעלת שורשים הודיים.
נציגויות דיפלומטיות

הודו אינה מיוצגת בסנט לוסיה בדרג השגרירות. הודו מיוצגת בסנט לוסיה בדרג הקונסולרי באמצעות קונסוליה רשמית שהיא מחזיקה בקסטריז, בירת המדינה. הודו האמינה את שגרירותה שבפרמריבו, בירת סורינאם הסמוכה, על סנט לוסיה.
סנט לוסיה אינה מיוצגת בהודו בדרג השגרירות. סנט לוסיה מיוצגת בהודו בדרג הקונסולרי באמצעות קונסוליה רשמית שהיא מחזיקה בניו דלהי, בירת המדינה.
ישראל באליפויות אירופה באתלטיקה

ישראל משתתפת באליפות אירופה באתלטיקה משנת 1990 ומאז היא השתתפה בכל האליפויות (11). בסך הכל זכו אתלטי ישראל ב-10 מדליות, מהן 4 זהב, 2 כסף ו-4 ארד. אלכס אברבוך שזכה בשתי מדליות זהב ברציפות בקפיצה במוט, יותר מכל אתלט ישראלי אחר, היה האתלט הראשון שזכה באליפות זו (מינכן 2002).
ראו גם

ספורט בישראל
אתלטיקה בישראל
ישראל במשחקים האולימפיים
יחסי הודו – סנט וינסנט והגרנדינים

| יחסי הודו – סנט וינסנט והגרנדינים |
| --- | --- |
הודו: סנט וינסנט והגרנדינים


הודו: סנט וינסנט והגרנדינים
שטח (בקילומטר רבוע)
3,287,263: 389
אוכלוסייה
1,454,183,987: 100,441
תמ"ג (במיליוני דולרים)
3,549,919: 1,066
תמ"ג לנפש (בדולרים)
2,441: 10,613
משטר
רפובליקה פדרלית: דמוקרטיה פרלמנטרית

ראש ממשלת הודו נרנדרה מודי נפגש עם ראש ממשלת סנט וינסנט והגרנדינים רלף גונזלבס בניו יורק, 2015
יחסי הודו–סנט וינסנט והגרנדינים הם היחסים הדיפלומטיים שבין הרפובליקה של הודו לבין סנט וינסנט והגרנדינים.
היסטוריה

היחסים בין הודו לסנט וינסנט והגרנדינים הם יחסים היסטוריים שהחלו עוד במאה ה-19 כאשר שתי המדינות היו מושבות בריטיות. ההודים הראשונים בסנט וינסנט והגרנדינים הגיעו למערב העיר קינגסטאון ב-1 ביוני 1861 על ידי ספינה שכללה 258 אנשי צוות הודים. באותה התקופה, שמונה ספינות הגיעו לסנט וינסנט והגרנדינים, הספינה האחרונה הגיעה ב-22 במאי 1880. בסך הכול הובאו כ-2,500 הודים לסנט וינסנט ולגרנדינים. בשנת 1884, כ-1,000 הודים חזרו להודו והקבוצה שנשארה במדינה מהווה כיום את המקור של הקהילה ההודית-וינסנטאנית.
ב-1 ביוני 2007 ביקר שר החוץ של הודו ויילאר ראבי (אנ'), בסנט וינסנט והגרנדינים על מנת להשתתף בחגיגות יום הגעת ההודים הראשון במדינה, ביקור זה היה הביקור הראשון של שר הודי במדינה. ראבי ערך גם מספר שיחות יחד עם ראש ממשלת סנט וינסנט והגרנדינים, רלף גונזלבס.
ב-24 בספטמבר 2015, בשולי העצרת הכללית של האו"ם בניו יורק, ערך נרנדרה מודי, ראש ממשלת הודו, שיחה עם גונזלבס. שני המנהיגים הביעו שביעות רצון מהיחסים בין המדינות ואף דנו בדרכים על מנת לפתח את הקשרים הכלכליים והחברתיים שביניהן.
יחסים כלכליים > סיוע כלכלי

בתחילת שנת 2006 העניקה הודו לסנט וינסנט והגרנדינים סיוע בשווי 50,000 דולר שכלל בעיקר תרופות. לאחר ההוריקן תומאס שאירע בדצמבר 2010, העניקה הודו למדינה סיוע בשווי 500,000 דולר. כמו כן, בעקבות השיטפונות בסנט וינסנט והגרנדינים בדצמבר 2013, העניקה הודו סיוע בשווי 500,000 דולר. אזרחי סנט וינסנט והגרנדינים זכאים למלגות במסגרת תוכנית שיתוף הפעולה הטכני והכלכלי ההודי.
ייצוג

הודו אינה מיוצגת בסנט וינסנט והגרנדינים, הן בדרג השגרירות והן בדרג הקונסולרי. השגרירות המייצגת את הודו נמצאת בפרמריבו, בירת סורינאם.
סנט וינסנט והגרנדינים מיוצגת בהודו בדרג הקונסולרי על ידי קונסוליה שהיא מחזיקה בניו דלהי, בירת המדינה.
יחסי ירדן–עיראק

| יחסי ירדן–עיראק |
| --- | --- |
ירדן: עיראק


ירדן: עיראק
שטח (בקילומטר רבוע)
89,342: 438,317
אוכלוסייה
11,544,753: 46,286,779
תמ"ג (במיליוני דולרים)
50,814: 250,843
תמ"ג לנפש (בדולרים)
4,401: 5,419
משטר
מונרכיה חוקתית: רפובליקה פרלמנטרית

יחסי ירדן–עיראק הם היחסים הדיפלומטיים המלאים בין הרפובליקה העיראקית לבין הממלכה הירדנית ההאשמית. המדינות גובלות אחת בשנייה. היחסים בין שתי המדינות קרובים באופן מסורתי.
היסטוריה

שטחן של ירדן ועיראק השתייך עד 1918 לאימפריה העות'מאנית. במהלך מלחמת העולם הראשונה חתמו הבריטים והצרפתיים על הסכם סייקס–פיקו שנועד ליצור יחידה בחסות בריטית מרוב דרום עיראק, ירדן וישראל של היום, לצד שטח בריבונות בריטית בסמיכות לשאט אל ערב, בעוד צפון עיראק נועד להיות שטח חסות צרפתי יחד עם מרבית סוריה.
לאחר המלחמה הוקמה בעיראק עיראק המנדטורית שבחסות בריטית, בעוד ירדן הייתה חלק מהמנדט הבריטי. באפריל 1921 הוקמה אמירות עבר הירדן. בראשות שתי המדינות עמדו בני השושלת ההאשמית, עבדאללה בירדן ואחיו פייסל בעיראק.
ב־1948 אישרה ירדן לכוחות צבא עיראק לעבור דרכה על מנת להשתתף במלחמת העצמאות הישראלית. חיל המשלוח העיראקי סייע בייצוב הקו הערבי בשומרון ולאחר המלחמה עבר השטח לשליטת ירדן.
ב־14 בפברואר 1958 הקימו שתי המדינות את האיחוד הערבי, שנועד לאחד את שתי המדינות למדינה אחת, בין היתר כמשקל נגד לקהילה הערבית המאוחדת. במסגרת המדינה המאוחדת שמרו שתי המדינות על מוסדותיהן העצמאיים, אך הוסכם על הקמת ממשלת איחוד משותפת, שהייתה אמורה לשבת לסירוגין חצי שנה בבגדאד וחצי שנה בעמאן, וכן בית נבחרים משותף של האיחוד.
האיחוד היה קצר ימים. ב-14 ביולי 1958 ביצעו מספר קצינים נאצריסטים הפיכה צבאית בבגדאד, ובמהלכה נרצחו פייסל ויורש העצר העיראקי עבד אל-אילה, וראש ממשלת הפדרציה נורי א-סעיד. עוד באותו יום נרצחו בשדה התעופה בבגדאד סגן ראש ממשלת האיחוד אבראהים האשם, וכן שר ההגנה של ממשלת האיחוד סולימאן טוקאן. למחרת ההפיכה, הודיע מנהיג הקצינים העיראקים המורדים עבד אל-כרים קאסם על פרישתה של עיראק מן "האיחוד הערבי" ולמעשה על סיומו. חוסיין לקח לעצמו את התואר באופן רשמי, אך ביטל סופית את "האיחוד הערבי" ב-2 באוגוסט 1958, לאחר שהתייאש מניסיונות להשבת ההאשמים לשלטון בעיראק ומשנוכח לדעת שסכנות כבדות הרבה יותר אורבות לו מבית.
התמוטטות האיחוד ורצח מלך עיראק שהיה בן דודו של שלך ירדן הביאו לקפיאה ביחסים בין המדינות.
עיראק שלחה חיל משלוח לעזרת ירדן גם במלחמת ששת הימים.
היחסים בין המדינות חזרו להתחמם בסוף שנות השבעים, כאשר סדאם חוסיין פנה לירדן במטרה לחזק את הליגיטימציה שלו על ידי יצירת בעלי ברית במרחב. ההסכם אפשר לעיראק להזרים נפט בצינור הנפט שקישר בין המדינות להשתמש בנמל עקבה ליצוא ולייבוא. במלחמת איראן–עיראק תמכה ירדן בעיראק ונמל עקבה שימש אותה לרוב אספקת המזון, הנפט והתחמושת. גם במלחמת המפרץ תמכה ירדן בעיראק באותה הדרך.
ב־1994 שינתה ירדן את גישתה כלפי עיראק באופן רשמי כאשר על רקע התקרבות בין ירדן לארצות הברית החלה המדינה להתבטא בגנות המשטר בעיראק. עם זאת, שיתוף הפעולה הכלכלי בין המדינות נמשך וסייע לעיראק לעקוף חלק מהסנקציות שהוטלו על עיראק.
הפלת משטרו של סדאם חוסיין במלחמת עיראק ב־2003 הביאה למאות אלפי פליטים מעיראק שעברו לירדן.
במהלך מלחמת חרבות ברזל המיליציות הפרו־איראניות בעיראק עודדו התקהלויות על גבול ירדן–עיראק וניסיונות לפריצת הגבול בין שתי המדינות, תחת סיסמת הסולידריות עם הפלסטינים ברצועת עזה. באוקטובר 2023 החלו מאות שיעים עיראקים לצבוא על מעבר הגבול טריביל וביקשו לפתחו כדי לאפשר להם לעבור דרך ירדן "להשתתף במלחמה ובג'יהאד בפלסטין". הם קיימו הפגנות במקום וניסו להשבית את מעבר משאיות נפט מעיראק לירדן.
ב־28 בינואר 2024 תקפו מליציות פרו־איראניות בעיראק בסיס אמריקאי בצפון מזרח ירדן באמצעות כטב"מ והרגו שלושה חיילים אמריקאים.
לירדן יש שגרירות בבגדאד ולעיראק יש שגרירות בעמאן.
ראו גם

האיחוד הערבי
גבול ירדן–עיראק
ישראל באליפות העולם בפוקר

הישגי שחקנים ישראלים באליפות העולם בפוקר, נכון ליולי 2023, 16 שחקנים ישראלים זכו בסה"כ ב-22 צמידים.
החל משנת 2010 פרצו השחקנים הישראלים בסבב אליפות העולם בפוקר, ובשמונה שנים זכו ב־14 צמידים. שנת השיא הייתה 2018 בה זכו בחמישה צמידים.
אמיר להבות, בעל צמיד אחד וסיים במקום השלישי באירוע המרכזי לשנת 2013
הישגי השחקנים הישראלים בסבב נחשבים גדולים במיוחד שכן הפוקר בישראל אינו חוקי.
הישראלי שסיים במקום הגבוה ביותר באירוע המרכזי הוא אמיר להבות, שסיים במקום השלישי ב-2013 וזכה בפרס של 3.7 מיליון דולר. ב-2015 סיים צבי שטרן במקום החמישי וזכה ב-1.9 מיליון דולר. באירוע המרכזי ב-2022 שהתקיים באינטרנט עקב מגפת הקורונה, סיים צור לוי במקום ה-19 וזכה ב-323 אלף דולר.
זוכים בשני צמידים או יותר

| דירוג | שם | צמידים | שנים |
| --- | --- | --- | --- |
| 1 | אלי אלעזרא | 5 | 2007, 2013, 2015, 2019, 2022 |
| 2 | אסי משה | 4 | 2014, 2018, 2019, 2019 |
| 3 | אלי בלס | 3 | 1992, 1999, 2004 |
| 3 | תימור מרגולין | 3 | 2018 (2), 2024 |
| 4 | רפי אמית | 2 | 2005, 2007 |
| 4 | יובל ברונשטיין | 2 | 2019, 2021 |
פירוט זכיות בצמידים

| תאריך זכייה | מקום זכייה | שם | טורניר | פרס |
| --- | --- | --- | --- | --- |
| 8 במאי 1992 | לאס וגאס, ארצות הברית | אלי בלס | $1,500 Omaha 8 or better | $122,400 |
| 8 במאי 1999 | לאס וגאס, ארצות הברית | אלי בלס | $5,000 Limit Hold'em | $220,000 |
| 2 במאי 2004 | לאס וגאס, ארצות הברית | אלי בלס | $2,500 Limit Hold'em | $174,440 |
| 30 ביוני 2006 | לאס וגאס, ארצות הברית | רפי אמית | $10,000 Pot Limit Omaha | $511,835 |
| 14 ביוני 2007 | לאס וגאס, ארצות הברית | אלי אלעזרא | $3,000 World Championship Seven Card Stud Hi-Low | $198,984 |
| 29 ביוני 2007 | לאס וגאס, ארצות הברית | רפי אמית | $1,000 Deuce to Seven Triple Draw Lowball w/rebuys | $227,005 |
| 2 ביולי 2010 | לאס וגאס, ארצות הברית | תומר ברדה | $2,500 No-Limit Hold'em | $825,976 |
| 3 ביוני 2011 | לאס וגאס, ארצות הברית | אמיר להבות | $10,000 Pot-Limit Hold'em Championship | $573,456 |
| 3 ביולי 2013 | לאס וגאס, ארצות הברית | אלי אלעזרא | $2,500 2-7 Triple Draw Lowball (Limit) | $173,236 |
| 28 ביוני 2014 | לאס וגאס, ארצות הברית | אסי משה | $1,500 No-limit hold’em | $582,321 |
| 3 ביוני 2015 | לאס וגאס, ארצות הברית | עידן "הילד" רביב | $1,500 No-Limit Hold'em Six Max | $457,007 |
| 23 ביולי 2015 | לאס וגאס, ארצות הברית | אלי אלעזרא | $1,500 Seven Card Stud | $112,591 |
| 22 ביוני 2017 | לאס וגאס, ארצות הברית | בן מאיה | $1,500 No-Limit Hold'em Shootout (2,000 max) | $257,764 |
| 4 ביולי 2017 | לאס וגאס, ארצות הברית | שי "גאבור" צור | $1,000 No-Limit Hold'em (30 min levels) | $223,241 |
| 13 ביוני 2018 | לאס וגאס, ארצות הברית | גל יפרח | $3,000 Six-max no-limit hold'em | $461,798 |
| 21 ביוני 2018 | לאס וגאס, ארצות הברית | תימור מרגולין | $2,500 No-limit hold’em | $507,274 |
| 9 באוקטובר 2018 | רוזבדוב, צ'כיה | תמיר סגל | €550 No-Limit Hold'em Colossus €1 Million GTD | $234,393 |
| 14 באוקטובר 2018 | רוזבדוב, צ'כיה | אסי משה | €1,650 No-Limit Hold'em Six-Max Event | $94,622 |
| 22 באוקטובר 2018 | רוזבדוב, צ'כיה | תימור מרגולין | €1,100 No-Limit Hold'em Monster Stack €500K GTD | $154,568 |
| 4 ביוני 2019 | לאס וגאס, ארצות הברית | יובל ברונשטיין | $1,500 No-Limit 2-7 Lowball Draw | $96,278 |
| 11 ביוני 2019 | לאס וגאס, ארצות הברית | אלי אלעזרא | $1,500 Seven Card Stud | $93,766 |
| 24 ביוני 2019 | לאס וגאס, ארצות הברית | דניאל דיין | $1,000 No Limit Hold'em - Tag Team | $56,131 |
| 24 ביוני 2019 | לאס וגאס, ארצות הברית | ברק וייסברוד | $1,000 No Limit Hold'em - Tag Team | $56,131 |
| 24 ביוני 2019 | לאס וגאס, ארצות הברית | אוהד גייגר | $1,000 No Limit Hold'em - Tag Team | $56,131 |
| 22 באוגוסט 2021 | אינטרנט | גבי ליפשיץ | $400 Pot Limit Omaha - PLOSSUS ONLINE | $152,165 |
| 7 באוקטובר 2021 | לאס וגאס, ארצות הברית | יובל ברונשטיין | $1,500 Limit Hold'em | $124,374 |
| 17 באוקטובר 2021 | לאס וגאס, ארצות הברית | רן קולר | $800 No Limit Hold'em - 8 Handed Deepstack | $269,478 |
| 10 בספטמבר 2022 | אינטרנט | אורי חסון | $400 No Limit Hold'em Series Kick-Off ONLINE | $58,491 |
| 3 ביולי 2023 | לאס וגאס, ארצות הברית | משה רפאלוביץ' | $400 Colossus | $501,120 |
| 16 ביוני 2024 | לאס וגאס, ארצות הברית | תימור מרגולין | $800 No-Limit Hold'em Deepstack | $342,551 |
הערות שוליים

↑  רשימת הישראלים הזוכים בכל הזמנים בטורנירים, באתר The Hendon Mob (באנגלית)
↑  Israeli WSOP Bracelet Winner Proves Red Tape Can’t Strangle Talent, באתר CardPlayer (באנגלית)
↑   עומר שוברט, כך כבש אמיר להבות את צמרת עולם הפוקר, באתר הארץ, 14 בנובמבר 2013
↑  ישראלי בשולחן הגמר באליפות הפוקר, באתר ynet, 16 ביולי 2013
אלי אלעזרא בעל 5 צמידים, הרב ביותר בין הישראלים
רפי אמית בעל 2 צמידים
יחסי הודו – סאו טומה ופרינסיפה

| יחסי הודו – סאו טומה ופרינסיפה |
| --- | --- |
הודו: סאו טומה ופרינסיפה


הודו: סאו טומה ופרינסיפה
שטח (בקילומטר רבוע)
3,287,263: 964
אוכלוסייה
1,454,183,987: 236,716
תמ"ג (במיליוני דולרים)
3,549,919: 603
תמ"ג לנפש (בדולרים)
2,441: 2,548
משטר
רפובליקה סוציאליסטית פדרלית: רפובליקה

ראש ממשלת הודו נרנדרה מודי (מימין) נפגש עם ראש ממשלת סאו טומה ופרינסיפה פטריס טרובואדה בניו דלהי, 2015
יחסי הודו–סאו טומה ופרינסיפה הם היחסים הבינלאומיים בין הודו לסאו טומה ופרינסיפה.
היסטוריה

היחסים בין הודו לסאו טומה ופרינסיפה היו ידידותיים באופן מסורתי, במיוחד לאחר עצמאותה של האחרונה בשנת 1975. הביקור הראשון ברמה המדינית הגבוהה ביותר בין שתי המדינות התקיים בין התאריכים 29 בנובמבר עד 2 בדצמבר 2009, כאשר השר לענייני החוץ, שיתוף הפעולה והקהילות של סאו טומה ופרינסיפה, קרלוס אלברטו פירס טיני, ביקר בהודו. טיני ניהל שיחות עם שר המדינה ההודי לענייני חוץ, שאשי ת'ורור, ושני הצדדים חתמו על פרוטוקול בנושא התייעצויות משרד החוץ כדי להקל על קשרים קבועים בנושאים דו-צדדיים, אזוריים ובינלאומיים בין בכירים בשני משרדי החוץ. הודו גם התחייבה לספק סיוע פיתוח באופן רשמי, שיתוף פעולה טכני, בניית יכולות ופיתוח כלכלי וחברתי של סאו טומה ופרינסיפה, והודיעה על מענקים רבים וקווי אשראי למדינה. סאו טומה ופרינסיפה הביעה שבחים על "התפקיד החלוצי" של הודו בקידום שיתוף פעולה דרום-דרום[דרושה הבהרה] ותרומות משמעותיות לשמירת שלום בינלאומית, והודיעה על תמיכתה במועמדותה של הודו למושב קבוע במועצת הביטחון של האומות המאוחדות.  טיני נפגש גם עם בכירים במשרד הנפט ו-ONGC Videsh Limited ודן בשיתוף פעולה דו-צדדי בתחום הפחמימנים. הוא ביקר גם בתאגיד הלאומי לתעשיות קטנות (NSIC) וביועצי טלקומוניקציה הודו בע"מ (TCIL). טיני ערך גם מצגת על הזדמנויות השקעה בסאו טומה ופרינסיפה בפגישה אינטראקטיבית מיוחדת שאורגנה על ידי הקונפדרציה לתעשייה ההודית לכבודו.
הנציבות העליונה של הודו בלאגוס, ניגריה הוסמכה לסאו טומה ופרינסיפה עד ספטמבר 2008, אז הועברה לשגרירות הודו בלואנדה, אנגולה. סאו טומה ופרינסיפה הצביעה למועמדות הודו למושב שאינו קבוע במועצת הביטחון של האו"ם לשנת 2011–2012.
ראש ממשלת סאו טומה ופרינסיפה, פטריס טרובאדה, הוביל משלחת שכללה את שר החוץ ובכירים אחרים להשתתף בפסגת פורום אפריקה–הודו השלישית בניו דלהי, 26 באוקטובר 2015. זה היה הביקור הראשון של ראש ממשלת סאו טומה ופרינסיפה בהודו.  טרובאדה קיים דיונים דו-צדדיים עם ראש הממשלה נרנדרה מודי ב-28 באוקטובר.
יחסי סחר

המסחר הדו-צדדי בין הודו לסאו טומה ופרינסיפה הסתכם ב-1.52 מיליון דולר בשנים 2014–2015. הודו ייצאה סחורות בשווי 1.47 מיליון דולר לסאו טומה ופרינסיפה וייבאה בשווי 500,000 דולר. המסחר ירד ל-930 אלף דולר בשנים 2015–2016; הודו לא ייבאה מסאו טומה ופרינסיפה באותה תקופה. הסחורות העיקריות שמייצאת הודו לסאו טומה ופרינסיפה הן תרופות, כימיקלים אורגניים, כותנה ומכשירים אופטיים, צילומיים ורפואיים. יבואנים מסאו טומה ופרינסיפה הצהירו כי הם רוצים לייבא יותר סחורה מהודו, אך הם מיואשים מזמן המשלוח הארוך והעלויות הגבוהות הכרוכות בכך.
החברה ההודית ONGC Videsh Limited מחזיקה בנתח של 13.5% בגוש 2 של אזור הפיתוח המשותף (JDZ) באמצעות חברת הבת הניגרית שלה, ONGC Narmada Ltd. אבאן הנדסה ביצעה קידוחים בגוש 4 של JDZ.
סיוע חיצוני

במהלך ביקורו של שר החוץ טיני בהודו בשנת 2009, העניקה ממשלת הודו מענק בסך מיליון דולר להקמת מרכז הדגמה טכנולוגית להפקת טכנולוגיה לפיתוח מגזר ה-SME בסאו טומה ופרינסיפה, ומענק של 10 מיליון רופי לחינוך ולמחקר ולתחום הבריאות. הודו הסכימה גם להאריך קו אשראי של 5 מיליון דולר לפרויקטים של חקלאות, בניית יכולות ותשתיות. הודו תרמה חומרת מחשב ו-173 חבילות תרופות חיוניות לממשלת סאו טומה ופרינסיפה באוקטובר 2010.
בסוף 2009 הפכה סאו טומה ופרינסיפה למדינה ה-47 שנרשמה לפרויקט הרשת האלקטרונית הפאן-אפריקאית עליה הכריזה הודו בפסגת פורום אפריקה–הודו הראשונה בשנת 2008. החל מינואר 2016 הפרויקט נמצא בהטמעה במדינה בעזרת סיוע הודי.
אזרחי סאו טומה ופרינסיפה זכאים למלגות במסגרת תוכנית השיתוף הטכני והכלכלי ההודי. דיפלומטים מסאו טומה ופרינסיפה השתתפו בקורס המקצועי לדיפלומטים זרים (PCFD) שאורגן על ידי מכון שירות החוץ של המשרד לענייני חוץ.
נציגויות דיפלומטיות

הודו מיוצגת בסאו טומה ופרינסיפה באמצעות שגרירותה בלואנדה, אנגולה.
סאו טומה ופרינסיפה מחזיקה בהודו קונסוליית כבוד בניו דלהי.
יחסי ירדן–עומאן

| יחסי ירדן–עומאן |
| --- | --- |
ירדן: עומאן


ירדן: עומאן
שטח (בקילומטר רבוע)
89,342: 309,500
אוכלוסייה
11,544,753: 5,334,472
תמ"ג (במיליוני דולרים)
50,814: 108,192
תמ"ג לנפש (בדולרים)
4,401: 20,282
משטר
מונרכיה חוקתית: מונרכיה

יחסי ירדן–עומאן הם היחסים הדו-צדדיים בין ירדן לעומאן. שתי המדינות הן חברות מלאות באו"ם ובליגה הערבית.
סקירה כללית

שתי המדינות כוננו יחסים דיפלומטיים בשנת 1971, לאחר שעומאן קיבלה את עצמאותה מהאימפריה הבריטית. בשנת 2017 ביקר המלך עבדאללה השני בעומאן, ונפגש עם הסולטן קאבוס בן סעיד אאל סעיד. השניים דנו על חיזוק שיתוף הפעולה בין המדינות בתחומי סחר ובעניינים פוליטיים שונים, כמו גם על ענייני המזרח התיכון.
הסכמים בין ערים תאומות

לעמאן יש הסכם עיר תאומה עם מסקט מאז 1994.
יחסי ירדן–פקיסטן

| יחסי ירדן–פקיסטן |
| --- | --- |
ירדן: פקיסטן


ירדן: פקיסטן
שטח (בקילומטר רבוע)
89,342: 796,095
אוכלוסייה
11,544,753: 252,259,078
תמ"ג (במיליוני דולרים)
50,814: 338,368
תמ"ג לנפש (בדולרים)
4,401: 1,341
משטר
מונרכיה חוקתית: רפובליקה אסלאמית פדרלית ודמוקרטיה פרלמנטרית

יחסי ירדן–פקיסטן הם היחסים הדיפלומטיים שבין הממלכה הירדנית האשמית לבין פקיסטן.
היסטוריה

פקיסטן הייתה המדינה היחידה, מלבד הממלכה המאוחדת, שהכירה בריבונות ירדן על שטחי יהודה ושומרון שנשארו בידיה עם סיום הקרבות במלחמת העצמאות ב-1949.
מדינות ערב שנחשבו בשנות ה-50 של המאה ה-20 לפרו-מערביות, כדוגמת ערב הסעודית, ירדן ועיראק, נטו לטובת הפקיסטנים, ואילו מדינות ערב שנחשבו לנייטרליות (כגון סוריה ומצרים) גילו לעיתים תכופות נטיות פרו-הודיות.
בשנת 2001, ביקרו מנהיגי פקיסטן בעמאן על מנת לדון בשיתוף פעולה מלא. מלך ירדן שיבח את דברי המנהיגים וכינה "יחסים עמוקים, חזקים והיסטוריים" בין שתי המדינות.
ב-2 בנובמבר 2007, ביקר המלך עבדאללה השני מירדן באסלאמאבאד, שם קיים פגישה רשמית עם נשיא פקיסטן, פרבז מושארף. במפגש שוחחו על ההתפתחות הכללית של מצבים אזוריים ובינלאומיים ובעיקר במזרח התיכון. כמו כן, הם ציינו חששות לגבי המצב בעיראק. מושראף אף שוחח עם המלך עבדאללה על מאמציה של פקיסטן לקדם שלום ויציבות בדרום אסיה והתמודדות של המדינה עם אתגרים קיצוניים של טרור. שני המנהיגים הביעו שביעות ורצון מהתפתחות ביחסים הדו צדדיים של הפקיסטיאנים-ירדניים בתחומים שונים. בעיקר ברמות שיתוף הפעולה שהתייחסו בעיקר בתחומים הכלכליים-מסחריים.
ביקור נוסף של מלך ירדן בפקיסטן התקיים כעבור יותר מעשור, בפברואר 2018. בביקור זה עמד המלך בראש משלחת רמת דרג  ונפגש הן עם ראש ממשלת פקיסטן והן עם נשיאה ממנון חוסיין, במטרה לקדם את היחסים הבילטרליים שבין שתי המדינות.
סחורה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
בשנים 2004–2005 עמד הסחר בין פקיסטן לירדן ב-53.837 מיליון דולר, שבו היצוא של פקיסטן עמד על 21.013 דולר והיבוא נרשם ב-32.806 מיליון דולר.
בעבר, מנהיגים ירדניים רבים הזמינו משקיעים פקיסטנים על מנת לבחון אפשרויות זמינות בניצול האנרגיה. בחודש יוני 2006, נקבעה פגישה בין שני המנהיגים של המדינות על מנת לבצע משא ומתן לגבי הסכם הסחר החופשי וקידום ההשקעות, במהלך הדיון הוזכרו נושאים שונים כגון שיתוף הפעולה בחקלאות, במדע, בטכנולוגיה ועוד.
יחסי ירדן–סין

| יחסי ירדן–סין |
| --- | --- |
ירדן: הרפובליקה העממית של סין


ירדן: סין
שטח (בקילומטר רבוע)
89,342: 9,596,967.75
אוכלוסייה
11,544,753: 1,418,507,662
תמ"ג (במיליוני דולרים)
50,814: 17,794,782
תמ"ג לנפש (בדולרים)
4,401: 12,545
משטר
מונרכיה חוקתית: רפובליקה עממית

יחסי ירדן–סין הם יחסי החוץ בין ממלכת ירדן לבין הרפובליקה העממית של סין.
יחסים רשמיים

לאחר שהרפובליקה העממית של סין החליפה את מעמדה הבינלאומי של הרפובליקה הסינית, היא כוננה יחסים דיפלומטיים עם ירדן ב-7 באפריל 1977 והקימה שגרירות בעמאן.
כלכלה וסחר דו צדדי

במאי 1979 חתמו סין וירדן על הסכם סחר. הרפובליקה העממית של סין היא היבואנית העיקרית של ירדן, והיא מהווה 9.4% מסך היבוא של ירדן. הרפובליקה העממית של סין מייצאת בעיקר מוצרים אלקטרו-מכניים, ציוד תקשורת, טקסטיל ובגדים לירדן.